

**С Т А Т У Т**

на

Национална изложба-конкурс за студентско творчество **„СТУДЕНТСКИ ФОРУМ ЗА ВИЗУАЛНИ ИЗКУСТВА“**

Националният конкурс „**СТУДЕНТСКИ ФОРУМ ЗА ВИЗУАЛНИ ИЗКУСТВА**“ се организира от факултет ИЗОБРАЗИТЕЛНО ИЗКУСТВО при ВТУ „СВ. СВ. КИРИЛ И МЕТОДИЙ“, с подкрепата на ОБЩИНА ВЕЛИКО ТЪРНОВО. Намерението на организаторите е конкурсът да се развие като биенален.

Целта на проекта е да се даде възможност за изява на студентите, неутвърдени и все още търсещи своя път творци, стимулирайки ги за участие под формата на конкурс.

Нашето желание е конкурсът за студентско творчество да се превърне във форум за изява на млади таланти, една стъпка по-близо до публиката и ценителите на изкуството, както и възможност да се постави на дневен ред кое е актуалното, вълнуващо бъдещите професионалисти.

1. Националният конкурс за студентско творчество „**СТУДЕНТСКИ ФОРУМ ЗА ВИЗУАЛНИ ИЗКУСТВА**“ ще бъде представен с изложба от **19 март до 3 април 2020 година** в ИЗ „Рафаел Михайлов“, Велико Търново. Отворен за участие е за студенти от всички национални ВУЗ-ове и няма такса за участие.
2. Право на участие имат всички редовно записани студенти в годината на провеждане на изложбата, **с творби, създадени през настоящата учебна година**.
3. Всеки участник може да участва с до 2 творби в областта на визуалните изкуства без ограничение на вид, техника и размер. Творбите ще бъдат селектирани и журирани от селекционно жури.
4. Десет творби ще бъдат отличени с номинации за постижения, като най-добрите от тях ще получат награди:
* Награда на Ректора на ВТУ „Св. св. Кирил и Методий“, в размер 300 лв;
* Награда на Студентския съвет на ВТУ „Св. св. Кирил и Методий“ в размер 200 лв;
* Награда на Община Велико Търново в размер 500 лв;
* Награда на Представителството на СБХ – Велико Търново.
1. Ще бъде издаден електронен каталог под формата на PDF файл, включващ участващите в изложбата творци.
2. Всяка творба следва да бъде надписана **с етикет, съдържащ: име и фамилия на автора, тел. номер; наименование на творбата, год. на създаване, техника, размери,** */прилагаме форма за етикетите/, както и формуляр за участие.*

***Непълна информация ще създаде проблем при изработването на каталога.***

1. Цената на транспортните разходи при изпращане и връщане на творбите е за сметка на участниците. Организаторите не отговарят за щети, случили се по време на транспортирането. Селектираните за участие, както и неучаствалите творби ще бъдат върнати обратно в едноседмичен срок след закриване на изложбата.
2. Информация за резултата от селекцията и наградените автори ще бъде публикувана на страницата на ФИИ в сайта на ВТУ.
3. С участието си, авторите се съгласяват техните творби да бъдат репродуцирани с цел публично представяне, дискусии и реклама на изложбата.

***прилагаме:*** *Формуляр за участие и форма за етикети, които ще бъдат достъпни електронно на страницата на Факултета по изобразително изкуство* <http://www.uni-vt.bg/bul/?zid=9> *,а самият формуляр може да бъде изтеглен от тук* <http://www.uni-vt.bg/res/10787/%D0%A4%D0%BE%D1%80%D0%BC%D1%83%D0%BB%D1%8F%D1%80-%D1%83%D1%87%D0%B0%D1%81%D1%82%D0%B8%D0%B5-%D0%9D%D0%B0%D1%86%D0%B8%D0%BE%D0%BD%D0%B0%D0%BB%D0%B5%D0%BD-%D0%BA%D0%BE%D0%BD%D0%BA%D1%83%D1%80%D1%81-%D0%92%D0%A2%D0%A3.docx>

Приемане на творбите:

**9 – 16 март 2020 г.**

адрес за получаване на творбите:

**Милен Джановски**

**тел. 089 851 158 7**

**Факултет по изобразително изкуство**

**„Независимост“ №48**

**5000 Велико Търново**